
A határozat elfogadásához egyszerű többség szükséges

Előterjesztés

a 2. számú napirendi ponthoz

Mórágy Község Önkormányzata Képviselő-testületének 2014. július 7. napján tartandó rendes ülésére

Tájékoztató a Gyermekjóléti és Családsegítő Szolgálat 2013. évi működéséről
Előterjesztő: Glöckner Henrik polgármester, Dománszky Zoltán családgondozó
Az előterjesztést készítette:  Dománszky Zoltán családgondozó
Tisztelt Képviselő-testület!

A gyermekek védelméről és a gyámügyi igazgatásról szóló többször módosított 1997. évi XXXI. tv. 96. § (6) bekezdése értelmében, a helyi önkormányzat a gyermekjóléti és gyermekvédelmi feladatainak ellátásáról minden év május 31-ig – a 149/1997.(IX.10.) Kormányrendelet 10. számú mellékletében meghatározott tartalmi követelmények figyelembevételével – átfogó értékelést készít, amelyet a képviselő-testület megtárgyal. Az értékelést meg kell küldeni a megyei gyámhivatalnak. A megyei gyámhivatal az értékelés kézhezvételétől számított harminc napon belül javaslattal élhet a helyi önkormányzat felé. A helyi önkormányzat hatvan napon belül érdemben megvizsgálja a megyei gyámhivatal javaslatait és állásfoglalásáról, intézkedéséről tájékoztatja.
Tájékoztatom a képviselő-testületet arról, hogy a gyermekjóléti szolgálat működésének tapasztalatairól - alapellátásban részesülők száma, gyermekek veszélyeztetettségének okai, várandós anyák gondozása, családjából kiemelt gyermek szüleinek gondozása, jelzőrendszer tagjaival való együttműködés tapasztalatairól – szóló értékelést a gyermekjóléti szolgálat családgondozója által készített beszámoló alapján építettük be az előterjesztésbe.
Kérem a T. Képviselő-testületet, hogy a beszámolót vitassa meg, és fogadja el.

Mórágy, 2014. június 30.
                                                                                                   Bakó Józsefné  sk.
                                                                                                           jegyző

